الوصايا العشر بالانجليزى: The Ten Commandments هوه فيلم ملحمى تاريخى تم انتاجه سنة 1956. الوصايا العشر من انتاج و اخراج سيسيل بى. ديميل. الوصايا العشر من تمثيل: تشارلتون هستين يول براينر ان باكستر ادوارد روبنسون ايفون دى كارلو ديبرا باجيت فرانك لاكتين فيلم الوصايا العشر بيحكى قصة حياة النبى موسى الامير المصرى اللى اتبنته عيلة فرعون حتى بقى المخلص لاهله الاصليين و هما العبيد العبرانيين و خروج شعب اسرائيل من مصر و قصة التيه و ازاى اتلقى النبى موسى الوصايا العشر من ربه عند طور سينا. حصل الفيلم على جايزة الاوسكار سنة 1957 لافضل مؤثرات بصريه عن مشهد شق البحر الاحمر و كمان حصل على ترشيحات لافضل اخراج و افضل الوان و افضل تصوير و افضل تصميم ملابس و افضل اعداد و افضل صوره و افضل صوت و تسجيل, كمان اترشح الممثل شارلتون هيوستن لجايزة الجولدن جلوب لافضل ممثل فى فيلم درامى. فيلم الوصايا العشر جمع اكتر من 185 مليون دولار فى (شباك التذاكر الامريكيه) و بيعتبر خامس اكتر الافلام نمو فى الايرادات فى تاريخ الولايات المتحده و كندا حيث و جمع حتى (2010) حوالى 977 مليون و 260 الف دولار.